Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jeshua opetti paljon Jumalan valtakunnasta.
Nyt alamme tutkia Ilm. 20:stä tuhatvuotista valtakuntaa.
Jumalan valtakunta ilmenee vaiheittain.
Ensin tulee tuhatvuotinen valtakunta.
Opetan kohta, millaista siellä on, keitä siellä asuu jne.
Mutta Messias saapuu ennen sen perustamista.
Hän saapuu ennen tuhatvuotista valtakuntaa eli premillenialistisesti.
Ne, jotka ajattelevat tuhatvuotisen valtakunnan saapuvan -
ennen hänen paluutaan, ovat väärässä.
Toiset ajattelevat tuhatvuotisen valtakunnan olevan jo nyt.
Jotkut taas ajattelevat, ettei tuhatvuotista valtakuntaa ole.
Nämäkään käsitykset eivät ole oikein.
Jotta voisimme ymmärtää profeetallisesti hengellisiä asioita, -
keitä olemme Messiaassa ja mihin Jumala tähtää, -
meidän pitää ymmärtää tuhatvuotinen valtakunta oikein.
Se tulee maan päälle Jerusalemiin. Kaupunki näyttää silloin erilaiselta.
Pyrimme ymmärtämään, miksi tuhatvuotinen valtakunta on siellä.
Otetaan esille Ilmestyskirjan luvusta 20 jae 1.
Messias on saapunut valkoisella hevosella sotajoukkojensa kanssa.
Hän on voittanut väärän profeetan, pedon, porton -
ja muut pahaan maailmanvaltaan kuuluvat.
Nyt alkaa uusi todellisuus. Ilm. 20:1: -
"Ja minä näin tulevan taivaasta alas enkelin, -
jolla oli syvyyden avain ja suuret kahleet kädessään."
Jae 2: -
"Ja hän otti kiinni lohikäärmeen, sen vanhan käärmeen, -
joka on perkele ja saatana, ja sitoi hänet tuhanneksi vuodeksi..."
Tuhatvuotisen valtakunnan aikana sielunvihollinen on siis sidottu.
Ne, joiden mielestä elämme jo nyt tuhatvuotisessa valtakunnassa, -
hengellistävät asioita niin paljon, että Sana menettää merkitystään.
Kun Sanaa hengellistetään liikaa, -
emme saa siitä kaikkea sen sisältämää ilmoitusta.
Opimme siis alkajaisiksi, -
että vihollinen on sidottu tuhanneksi vuodeksi syvyyteen.
Se ei pääse toimimaan.
Tuhatvuotisessa valtakunnassa näkyy vain Messias Jeshuan vaikutus -
ja hänen sanansa, jota ihmisiä kutsutaan noudattamaan.
"Ja hän otti kiinni lohikäärmeen, sen vanhan käärmeen, -
joka on perkele ja saatana, ja sitoi hänet tuhanneksi vuodeksi -
ja heitti hänet syvyyteen ja sulki ja lukitsi sen sinetillä hänen jälkeensä, -
ettei hän enää kansoja villitsisi..."
Sanassa kuvataan sielunvihollinen eksyttäjänä.
Se istuttaa ihmisten mieleen epäilyjä kaikkea Jumalan Sanaa vastaan.
Jos alamme epäillä jotain Sanan kohtaa, -
lankeamme suoraan sielunvihollisen ansaan.
Epäilyt heikentävät hengellistä elämää.
Vihollinen pääsee meitä manipuloimaan.
Epäileminen on vaarallista.
"...ettei hän enää kansoja villitsisi [johtaisi harhaan], -
siihen asti kuin ne tuhat vuotta ovat loppuun kuluneet; -
sen jälkeen hänet pitää päästettämän irti vähäksi aikaa."
On hyvä, että sielunvihollinen sidotaan syvyyteen.
Mutta miksi se pitää päästää taas irti?
Siinä käytetään välttämättömyyttä ilmaisevaa sanaa.
Katsotaan ensin, keitä tuhatvuotisessa valtakunnassa on.
Siellä on Sanan mukaan tiettyjä ihmisryhmiä.
Siellä ovat ensinnäkin ylöstemmatut.
Pian ylöstempauksen jälkeen -
tapahtuu hävityksen kauhistus.
Ylöstempauksessa kaikki uskovat, niin elossa olevat kuin pois nukkuneet, -
saavat kirkastetun ruumiin.
He ovat taivaassa Messiaan paluuseen asti.
Tuhatvuotisessa valtakunnassa ovat siis ensinnäkin uskovat, -
niin juutalaiset kuin ei-juutalaiset, -
kaikki etniset ryhmät ja kielet -
läpi aikakausien.
He olivat kaikki tulleet uskoon ennen ylöstempausta.
Toinen ryhmä ovat juutalaiset, -
jotka tulevat uskoon ylöstempauksen jälkeen.
Sakarjassa kerrotaan paikoista, -
joihin Messias saapuu.
Hän saapuu muun muassa Öljymäelle.
"He katsovat minuun, jonka he ovat lävistäneet."
He valittavat ja ottavat hänet vastaan.
Eli on juutalaisia, jotka tulevat uskoon -
ylöstempauksen jälkeen sekä Messiaan toisessa tulemuksessa.
Hekin ovat mukana tuhatvuotisessa valtakunnassa.
Mukana on myös ei-juutalaisia, -
jotka tulevat uskoon ylöstempauksen ja tuhatvuotisen valtakunnan -
välisenä aikana.
Tuhatvuotisen valtakunnan alussa kaikki sen asukkaat ovat uskovia, -
olivatpa he mukana ylöstempauksessa tai tulivatpa he uskoon sen jälkeen.
He ovat kaikki uskossa tuhatvuotisen valtakunnan alussa.
Mutta ylöstempauksessa mukana olleet saivat -
kirkastetun ruumiin.
Siksi he eivät saa jälkeläisiä.
Mutta Sanassa ei sanota, -
että ylöstempauksen jälkeen uskoon tulevilla juutalaisilla tai pakanoilla -
olisi kirkastettu ruumis.
Vaikka ne, joilla on kirkastettu ruumis, eivät kykene lisääntymään, -
ylöstempauksen jälkeen uskoon tulleet pystyvät saamaan jälkeläisiä.
Jesaja 2: ja Miika 4 -
kertovat tuhatvuotisesta valtakunnasta: -
"Siionista lähtee laki ja Jerusalemista Herran Sana."
Siinä tarkoitetaan Jumalan lakia, käskyjä ja Sanaa.
Tooran ensimmäisiä käskyjä on olla hedelmällinen ja lisääntyä.
Koska tuhatvuotisessa valtakunnassa lakina on Toora, -
siellä on ihmisiä, jotka lisääntyvät.
Tuhatvuotisen valtakunnan ensimmäinen ihmisryhmä ovat siis -
juutalaiset ja ei-juutalaiset, jotka tulivat uskoon ennen ylöstempausta.
Toisekseen siellä on juutalaisia, jotka tulivat uskoon ylöstempauksen jälkeen
Heillä on tavallinen keho.
Kolmanneksi siellä on ei-juutalaisia, -
jotka tulevat uskoon ylöstempauksen jälkeen.
Heilläkään ei ole kirkastettua ruumista.
Eli ryhmät kaksi ja kolme lisääntyvät. Näin syntyy neljäs ryhmä.
Käskynä on olla hedelmällinen ja lisääntyä.
Neljänteen ryhmään kuuluu lopulta hyvin paljon ihmisiä.
Kakkos- ja kolmosryhmään kuuluvat elävät pitkään, -
vaikkei heillä olekaan kirkastettua ruumista.
He lisääntyvät monen vuoden ajan.
Tuhannen vuoden aikana nelosryhmä kasvaa suurimmaksi.
Miksi asia on tärkeä? Palataan tekstiin.
Messias hallitsee nuo tuhat vuotta.
Ilm. 19:ssä sanottiin, että hän hallitsee rautavaltikalla.
Hän hallitsee uudesta Jerusalemin temppelistä käsin.
Hän hallitsee Jumalan Sanan ja käskyjen mukaan.
"Siionista lähtee laki."
Siinä tarkoitetaan Siionilla tuhatvuotista valtakuntaa.
Se on oleva vanhurskauden valtakunta.
Ilm. 20:3: -
"...sen jälkeen hänet pitää päästettämän irti vähäksi aikaa."
Syy käy selville jakeesta 4: -
"Ja minä näin valtaistuimia ja he istuivat niille, -
ja heille annettiin tuomiovalta; -
ja minä näin niiden sielut, jotka olivat teloitetut -
Jeesuksen todistuksen ja Jumalan sanan tähden..."
Jumalan Sanan vastaanottaneista näkyy Jeesuksen todistus.
"...ja niiden, jotka eivät olleet kumartaneet petoa eikä sen kuvaa -
eivätkä ottaneet sen merkkiä otsaansa eikä käteensä; -
ja he virkosivat eloon ja hallitsivat Kristuksen kanssa tuhannen vuotta."
Uskovat hallitsevat Messiaan kanssa tuhannen vuoden ajan.
Kyseessä ovat ne, joilla on Messiaan todistus.
"Muut kuolleet eivät vironneet eloon..."
Daniel 12:ssa sanotaan, että kaikki kokevat ylösnousemuksen.
Toiset nousevat ikuiseen elämään, toiset ikuiseen kuolemaan.
Kuolemaan ylösnousseet eivät pääse tuhatvuotiseen valtakuntaan.
Heidät oli heitetty rangaistuksen paikkaan -
pedon ja väärän profeetan kanssa. Tässä puhutaan siitä.
"Muut kuolleet eivät vironneet eloon, -
ennenkuin ne tuhat vuotta olivat loppuun kuluneet."
Tuhatvuotisen valtakunnan lopun tapahtumat on mainittu kahdesti.
Silloin vihollinen päästetään vapaaksi. Tapahtuu myös toinen ylösnousemus.
"Muut kuolleet eivät vironneet eloon, -
ennenkuin ne tuhat vuotta olivat loppuun kuluneet.
Tämä on ensimmäinen ylösnousemus."
Siinä mukana olleet pääsevät tuhatvuotiseen valtakuntaan.
Jae 6: "Autuas ja pyhä on se, -
jolla on osa ensimmäisessä ylösnousemuksessa; -
heihin ei toisella kuolemalla ole valtaa, -
vaan he tulevat olemaan Jumalan ja Kristuksen pappeja -
ja hallitsevat hänen kanssaan ne tuhannen vuotta."
Nyt viitataan toista kertaa niihin, jotka hallitsevat Messiaan kanssa.
Ensimmäisellä kerralla puhuttiin niistä, -
jotka kärsivät Messiaan todistuksen tähden -
ja joita surmattiin antikristuksen hallitessa.
He eivät olleet ottaneet pedon merkkiä otsaansa tai käsivarteensa.
Nyt Messiaan kanssa hallitsevista puhutaan yleisesti.
Ne, jotka hänen kanssaan hallitsevat, -
olivat ottaneet hänet vastaan ennen ylöstempausta.
Jae 7 on tärkeä: "Ja kun ne tuhat vuotta ovat loppuun kuluneet, -
päästetään saatana vankeudestaan..."
Monen on vaikea ymmärtää, miksi sielunvihollinen vapautetaan.
Sehän oli jo sidottuna. Kaikki oli hyvin.
Miksi Jumala sanoo, että se pitää vapauttaa?
Tämä teksti vahvistaa opin vapaasta tahdosta.
Suuri neljäs ihmisryhmä -
oli syntynyt tuhatvuotisen valtakunnan aikana.
Silloin on kyseessä eri aikakausi.
Jos sanot uskovasi Jeshuaan, sinulla on usko häneen.
Usko on luja luottamus siihen, mitä toivotaan mutta mikä ei vielä näy.
Tuhatvuotisessa valtakunnassa usko Jeshuaan on eri asia.
Siellä ihmiset näkevät hänet.
Hän hallitsee rautavaltikalla.
Hän hallitsee kiistattomasti Jerusalemista Jumalan valtaistuimelta.
Jos teet syntiä, sillä on seuraamus.
Neljäs ryhmä ilmaisee uskonsa ja luottamuksensa Jumalaan siten, -
että jos he tekevät syntiä, he uhraavat uhrin.
Näkemykseni on ongelmallinen monen teologisille käsityksille.
Mutta selitän vähän.
Uhreja uhrasivat patriarkat.
Niitä uhrattiin myös erämaassa ilmestysmajassa, -
Siilon ilmestysmajassa sekä Jerusalemin temppelissä.
Kaikki nuo uhrit viittaavat ristin kaikkiriittävään uhriin.
Se oli kertakaikkinen, täydellinen uhri, josta ei puuttunut mitään.
Raamatuntutkijat opettavat, -
etteivät tuhatvuotisessa valtakunnassa annetut uhrit itsessään sovita mitään.
Ne toimivat samoin, kuin ennen Messiasta suoritetut uhrit.
Nämä osoittivat eteenpäin kohti Messiaan ristintyötä.
Tuhatvuotisen valtakunnan uhrit viittaavat taaksepäin kohti ristiä.
Syntien sovitus ja anteeksiantamus löytyvät vain Messiaan uhrissa.
Se oli kertakaikkinen ja kaikkiriittävä.
Mutta voidakseen osoittaa uskoa Messiaaseen -
neljännen ihmisryhmän pitää suorittaa Toorassa säädettyjä uhreja -
todistuksena ja osoituksena uskostaan.
Messias siis hallitsee rautavaltikalla tuhat vuotta.
Hän valvoo, että vanhurskaus tapahtuu.
Oikeutta pidetään yllä ja jaetaan välittömästi.
Jumalan vanhurskas hallintokausi kestää 1000 vuotta Messiaan kautta.
Nykyinen maailma on täynnä epäoikeudenmukaisuutta -
ja korruptiota. Niin ei ole tuhatvuotisessa valtakunnassa.
Neljäs ihmisryhmä elää koko ikänsä vanhurskaassa valtakunnassa.
Lakeja valvotaan. Oikeudenmukaisuus vallitsee.
Mutta koska neljännen ryhmän on pakko elää oikein, -
heillä ei ole ollut valinnanvapautta Messiaan suhteen.
Jos he tekevät syntiä, heitä rangaistaan.
Hän vaatii heitä toimimaan oikein.
Mutta jakeessa 7 kerrotaan, mitä tapahtuu: -
"Ja kun ne tuhat vuotta ovat loppuun kuluneet, -
päästetään saatana vankeudestaan..."
Se on valheiden isä, joka pukeutuu valkeuden enkeliksi.
Ilmestyskirja korostaa sielunvihollisen johtavan harhaan.
Se päästetään vapaaksi, jotta ihmiset voivat käyttää vapaata tahtoaan.
Jumala on kyllä kaikkivaltias, -
mutta tietää, ettei rakkautta synny ilman vapaata tahtoa.
Rakkauteen liittyy valinta ja uhri.
Sielunvihollinen päästetään vapaaksi, ja se lähtee eksyttämään.
Se sanoo ihmisille: "Ette kai halua olla tuossa pyhässä valtakunnassa?
Ette kai halua elää vanhurskaudessa ja oikeudenmukaisuudessa?"
Se houkuttelee ihmisiä puolelleen.
Se sanoo: "Kokoonnumme yhteen suureksi armeijaksi.
Sitten tuhoamme pyhien leirin.
Voitamme kuninkaitten Kuninkaan ja herrojen Herran.
Teemme, kuten itse haluamme."
Niin hän lupaa jakeessa 8: -
"...ja hän lähtee villitsemään [eksyttämään]... kansoja..."
Siinä puhutaan "kansoista", eli niistä, joilta puuttuu liittosuhde Jumalaan.
Liittoon mennään omasta vapaasta tahdosta. Näillä ei sitä ollut.
"...hän lähtee villitsemään maan neljällä kulmalla olevia kansoja, -
Googia ja Maagogia..." Moni kysyy, -
että eikö Hes. 38-39:n ennustus Googista ja Maagogista -
ole jo tapahtunut? Kyllä on.
Mutta Johanneksella on tapana siteerata Ilmestyskirjassa -
VT:n tunnettuja kohtia.
Hän sijoittaa ne uuteen tilanteeseen.
Googin ja Maagogin taistelusta tiedetään, -
että Jumalan omat voittavat sen.
Israelin lapset pääsevät vapaaksi.
Eikä Israelin lasten merkitys ole vain fyysinen. Room. 9:6:ssahan sanotaan:
"Eivät kaikki ne, jotka ovat Israelista, ole silti Israel."
Israelilla tarkoitetaan myös kaikkia Jumalan valtakuntaan kuuluvia.
Eli tässä kohtaa vihollinen sanoo: "Lähdemme taistoon."
Mutta Sana lupaa, että taistelu on kuin Googin ja Maagogin taistelu.
Kyse ei ole Hes. 38-39:n taistelusta.
Merkitys on se, että siinä taistelussa Jumalan omat voittivat.
Jumalan omat voittavat tälläkin kertaa. Jae 8: -
"...ja hän lähtee villitsemään maan neljällä kulmalla olevia kansoja, -
Googia ja Maagogia, kootakseen heidät sotaan, -
ja niiden luku on kuin meren hiekka."
Tuo jae on minusta Raamatun hämmästyttävimpiä.
Noin iso määrä ihmisiä, kuin meren hiekka, -
on elänyt oikeudenmukaisessa valtakunnassa -
jossa Jumala armossaan hallitsee.
Miten on mahdollista, että heidät kaikki eksytetään -
ja he tahtovat kapinoida Jumalan valtakuntaa vastaan?
Siinä tulee esiin ihmisluonnon taipumus pahaan.
Jos emme ole ottaneet vapaasta tahdostamme -
vastaan Jumalan armoa, -
emme löydä oikeaa tietä omin voimin.
"...ja niiden luku on kuin meren hiekka.
Ja he nousevat yli maan avaruuden -
ja piirittävät pyhien leirin ja sen rakastetun kaupungin."
Iso sotajoukko tulee rakastettua Jerusalemia -
ja pyhien leiriä kohti.
Nytkö syntyy valtava sota? Ei. Tilanne lopahtaa.
Kyseessä ei ole alkuperäinen Googin ja Maagogin taistelu. Tilanne on eri.
Googin ja Maagogin taistelun voitto oli esikuvana Ilmestyskirjan voitosta.
Jae 9: "Mutta tuli lankeaa taivaasta ja kuluttaa heidät."
Jumala tuhoaa heidät sekunnin murto-osassa.
Jumala antaa tuomionsa ennen valtakuntansa viimeistä vaihetta.
Luemme siitä ensi viikolla Ilmestyskirjan luvusta 20.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen